Diari Oficial de la Generalitat Valenciana


Sumari del DOGV 6132, del 28-10-2009 (2009/11652)

Informació pública de l'Acord plenari de 30 de juliol de 2009, relatiu al finançament del procediment sense adjudicació del Programa d'Actuació Integrada de la Unitat d'Execució 2 Sector Vistamar de Benicarló. Exp. PAII/435.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11994


Data del document
:   07-10-2009

Organisme emissor
:   Ajuntament de Benicarló

Tipus de document
:   Informació Pública

Descriptors 

:   * Benicarló
    * administració local
    * pla d'urbanisme

Informació pública de l'Acord plenari de 30 de juliol de 2009, relatiu al finançament del procediment sense adjudicació del Programa d'Actuació Integrada de la Unitat d'Execució 2 Sector Vistamar de Benicarló. Exp. PAII/435. [2009/11163]  
El Ple de l'Ajuntament de Benicarló, en sessió celebrada el 30 de juliol de 2009, va adoptar, entre d'altres, el següent acord:  
«Punt 13. Dictamen a la proposta de resolució de l'al·legació presentada per José María Palau Añó i de finalització sense adjudicació del procediment del programa d'actuació integrada per al desenvolupament de la UE 2 de l'àmbit Vistamar. Se sotmet a consideració de la corporació el següent informe proposta del TAG d'Urbanisme de data 25 de juny de 2009.  
Vist l'escrit presentat per Amadeo Porres Paltor, en nom i representació de José María Palau Añó, amb NIF 69367961Z, i domicili a l'efecte de notificacions a la plaça del Mercat, número 1, 4t-A, de Benicarló, en data 2 de juny de 2009 (registre d'entrada núm. 9163) en relació amb l'acord del Ple de l'Ajuntament de data 26 de febrer de 2009, pel qual es va estimar el recurs de reposició a la proposta de desistiment de l'execució del programa d'actuació integrada per al desenvolupament de la unitat d'execució número 2 de l'àmbit Vistamar (expedient PAII/435 d'urbanisme).  
Exposició de fets  
I. En data 22 de desembre de 2004, mitjançant un escrit amb registre d'entrada número 18501, la mercantil ACTURA, SL, va presentar la proposta de programació d'actuació integrada per al desenvolupament de la UE número 2 de l'àmbit Vistamar, l'alternativa tècnica del qual estava integrada pel pla de reforma interior delimitatiu de la UE, memòria, avantprojecte d'urbanització i rebut acreditatiu de la sol·licitud de cèdula d'urbanització.   
II. Aquesta documentació va ser sotmesa a exposició pública durant 20 dies, mitjançant el decret del tinent d'alcalde delegat de l'Àrea d'Urbanisme de data 20 d'abril de 2005, en el Diari Oficial de la Comunitat Valenciana número 5009, de data 19 de maig de 2005.  
III. En data 15 de juny de 2005, (reg. d'entrada núm. 10554) la mercantil ACTURA, SL, presenta la proposició juridicoeconòmica referent a l'alternativa tècnica exposada al públic, que s'obri en data 20 de juny de 2005 i estableix un termini de 10 dies perquè es puga consultar i presentar-hi al·legacions.  
IV. Durant el període d'exposició pública es van presentar escrits d'al·legacions:  
a) 30.06.2005 (reg. d'entrada 11407): Ángel Mosteo Mercado i Ana Mª Núñez Tregón  
b) 01.07.2005 (reg. d'entrada 11847): Gonzalo Palacios Mondragón  
c) 01.07.2005 (reg. d'entrada 11660): Amadeo Porres Paltor, en representació de José Mª Palau Añó.  
V. En data 12 de setembre de 2005, l'arquitecte municipal senyor Pérez Lores informa les al·legacions citades en l'expositiu anterior. Aquest informe es remet a la mercantil ACTURA, SL, en data 4 de novembre de 2005 (reg. de sortida núm. 15790), i és rebut per la citada mercantil en data 08.11.2005.  
VI. En data 10 de gener de 2006 (reg. d'entrada núm. 337), la mercantil ACTURA, SL, presenta un escrit contestant l'informe de l'arquitecte municipal citat en l'expositiu anterior.  
VII. En data 24 de gener de 2006, l'arquitecte municipal, el senyor Pérez Lores va informar l'escrit de la mercantil citat en l'expositiu anterior. Aquest informe va ser remès a la mercantil ACTURA, SL, en data 13 de desembre de 2007 (reg. de sortida núm. 16.916), rebut per la mercantil BANCAJA HABITAT, SL, en data 17 de desembre de 2007.  
VIII. En data 25 de setembre de 2008, el Ple de l'Ajuntament va adoptar l'acord de rebutjar la proposta de programa d'actuació integrada per al desenvolupament de la UE número 2 de l'àmbit Vistamar, presentada per la mercantil ACTURA, SL, en data 22 de desembre de 2004, per no oferir la proposta base adequada per a la seua aprovació i desistir de la programació dels terrenys d'aquest àmbit.  
IX. En data 28 de desembre de 2008 (registre d'entrada núm. 21374, de data 02.12.2008), Jorge Marco Aguilar, en nom i representació de la mercantil BANCAJA HABITAT, SL, CIF G57708557, amb domicili a l'efecte de notificacions al passeig de l'Albereda, número 7, (46323) València, interposa un recurs de reposició, contra l'acord del Ple de l'Ajuntament de data 25 de setembre de 2008, pel qual es rebutjava la proposta de programa d'actuació integrada per al desenvolupament de la unitat d'execució número 2 de l'àmbit Vistamar (expedient PAII/435 d'urbanisme), presentada en data 22 de desembre de 2004 (reg. d'entrada núm. 18375) per la mercantil ACTURA, SL, per no oferir aquesta proposada base adequada per a la seua aprovació i desistir de la programació dels terrenys d'aquest àmbit.  
X. En data 26 de febrer de 2009, el Ple de l'Ajuntament estima el recurs de reposició citat en l'expositiu anterior.  
XI. En data 2 de juny de 2009 (registre d'entrada núm. 9163), Amadeo Porres Paltor, en nom i representació de José María Palau Añó, amb NIF 56153305W, i domicili a l'efecte de notificacions a la plaça del Mercat, número 1, 4t-A, de Benicarló, presenta al·legacions en relació amb l'acord del Ple de l'Ajuntament de data 26 de febrer de 2009, pel qual es va estimar el recurs de reposició a la proposta de desistiment de l'execució del programa d'actuació integrada per al desenvolupament de la unitat d'execució núm. 2 de l'àmbit Vistamar (expedient PAII/435 d'urbanisme), del següent tenor:  
Primer. L'Ajuntament de Benicarló està tramitant el PAI proposat per ACTURA, SL per al desenvolupament de la Unitat d'Execució número 2 del sector Vistamar del PGOU de Benicarló.  
Segon. Dins de l'esmentat expedient el meu representat té la condició legal d'interessat, ja que s'hi ha personat i ha presentat al·legacions a la proposta de PAI presentada, en aplicació del que estableix l'article 31.c de la Llei de Règim Jurídic de les Administracions Publiques i Procediment Administratiu Comú.  
Tercer. En data 26 de maig de 2005, es va procedir a l'obertura de les pliques presentades, no existint en data de hui cap acord d'adjudicació del programa.  
Quart. L'apartat 8 de l'article 47 de la Llei 6/1994, reguladora de l'Activitat Urbanística establia:  
«8. El termini perquè el Ple de l'Ajuntament resolga sobre l'aprovació i adjudicació d'un programa és de quaranta dies des de la data en què fóra possible adoptar l'acord corresponent.»  
Tal com es desprén del mateix expedient, l'1 de febrer de 2006, data d'entrada en vigor de la Llei Urbanística Valenciana:  
1. No s'havia procedit a l'aprovació definitiva del PAI per part del Ple de l'Ajuntament.  
2. No havia transcorregut el termini per a dictar per part municipal resolució expressa, perquè no era encara possible adoptar cap acord municipal atés que estava pendent encara de contestació l'informe de l'arquitecte municipal de data 24 de gener de 2006.  
Cinqué. La Llei 16/2005, Urbanística Valenciana, en la seua disposició transitòria primera, apartat segon, estableix de forma expressa:  
«Els programes d'actuació integrada iniciats abans de l'entrada en vigor de la present llei es regiran per la legislació anterior sempre que hagueren sigut objecte d'aprovació municipal o, no havent sigut objecte d'aprovació municipal, haja vençut el termini màxim per a emetre resolució expressa sobre la dita aprovació establit en la Llei 6/1994, de 15 de novembre, de la Generalitat Valenciana, reguladora de l'Activitat Urbanística. En cas contrari hauran de tramitar-se novament d'acord amb el que estableix esta llei, conservant-se aquells actes que per la seua naturalesa, contingut i finalitat siguen compatibles amb el que disposa esta llei».  
En conseqüència, no donant-se cap dels dos requisits establits en la disposició transitòria, el procediment per al desenvolupament de la unitat d'execució 2 del sector Vistamar, el procediment per al desenvolupament de la unitat d'execució 2 del sector Vistamar de Benicarló no pot regir-se per la Llei Reguladora de l'Activitat Urbanística.  
Per això, en aplicació del que estableix l'últim incís de l'apartat primer de la disposició transitòria primera de la LUV els tràmits per a l'aprovació del PAI «hauran de tramitar-se novament d'acord amb el que estableix esta llei, conservant-se aquells actes que per la seua naturalesa, contingut i finalitat siguen compatibles amb el que disposa esta llei».  
Sisé. La disposició transitòria cinquena del Decret del Consell 67/2006 estableix:  
«Disposició transitòria cinquena. Procediments de programació iniciats abans de l'entrada en vigor de la Llei Urbanística Valenciana, que no han sigut objecte d'aprovació municipal de forma expressa o implícita.  
En els procediments de programació iniciats abans de l'entrada en vigor de la Llei Urbanística Valenciana, en els que al produir-se la seua entrada en vigor no s'haguera aconseguit el tràmit d'aprovació municipal o respecte a què no haguera vençut el termini màxim per a emetre resolució expressa sobre la dita aprovació, establit en la Llei Reguladora de l'Activitat Urbanística, serà necessària la convocatòria d'un nou concurs per a la selecció de l'urbanitzador, ajustat a les previsions de la Llei Urbanística Valenciana.»  
En el present cas, no hi ha aprovació municipal expressa, ni tampoc implícita.  
Seté. L'article 87.2 de la Llei 30/1992, de Règim Jurídic de les Administracions Públiques i Procediment Administratiu Comú, estableix la impossibilitat material de continuar un procediment per causes sobrevingudes produeix la terminació d'este, sent causa sobrevinguda les reformes legislatives.  
Huité. S'extrau com a conseqüència del que exposa que:  
Per aplicació d'allò que s'ha establit de la disposició transitòria primera de la Llei 16/2005, Urbanística Valenciana, hi ha l'obligació legal de sotmetre el present procediment a la dita llei.  
Per aplicació del que disposa la disposició transitòria cinquena del Decret 67/2006, pel qual s'aprova el Reglament d'Ordenació i Gestió Territorial i Urbanística, la tramitació del present programa ha de reiniciar-se per mitjà de la convocatòria d'un nou concurs per a la selecció d'urbanitzador, ajustat el seu contingut i determinacions a les previsions en la Llei Urbanística Valenciana.  
Per tot això  
Sol·licita   
Que tenint per presentat este escrit, l'admeta i, pel que s'ha exposat:  
1. Es declare de forma expressa la finalització del procediment PAI/435 PAI per al desenvolupament de la unitat d'execució 2, sector Vistamar.  
2. En aplicació de l'obligació legalment establida en la disposició transitòria primera de la LUV i la disposició transitòria cinquena del ROGTU, concoque un nou concurs per a la selecció d'urbanitzador, d'acord amb l'article 130 de la LUV.  
3. d'Acord amb el que establix el paràgraf 2n de l'article 42.4 de la Llei 30/1992 de Règim Jurídic de les Administracions Públiques i Procediment Administratiu Comú, em siga dirigida comunicació, en el termini de 10 dies des de la presentació del present escrit, la qual continga:  
1. La data de recepció per l'òrgan corresponent de la present sol·licitud.  
2. El termini màxim normativament establit per a resoldre-la i per a notificar-la.  
3. Els efectes que puga produir el silenci administratiu.»   
Fonaments de dret  
Primer. Des del punt de vista jurídic, pertoca manifestar que concorren en l'escrit presentat, els requisits generals de caràcter formal exigits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de personalitat suficient i legitimació en la causa de la part al·legant, per a la presentació de l'escrit d'al·legacions dins del termini i en la forma escaient.  
Segon. L'article 47.1 de la Llei 6/1994, de 15 de novembre, reguladora de l'Activitat Urbanística (LRAU), vigent en el moment d'inici de l'expedient, indicava que, concloses les anteriors actuacions (es referia a l'acte d'obertura de pliques arreplegades en l'article 46.5 el Ple de l'Ajuntament pot aprovar un programa.  
El termini per a aquesta aprovació es fixa en l'article 47.8 de la LRAU, on s'estableix que:  
«El termini perquè el Ple de l'Ajuntament resolga sobre l'aprovació i adjudicació d'un programa és de 40 dies des de la data que siga possible adoptar l'acord corresponent.  
El dret a executar un pla o programa s'adquireix, pels particulars, en virtut d'acte exprés que ha de ser publicat.»  
El programa entra plenament en vigor als 15 dies de la seua publicació, segons disposava l'article 59.2 de la LRAU.  
Tenint en compte que la mercantil ACTURA, SL, va presentar una proposició juridicoeconòmica, en data 15 de juny de 2005, referent a l'alternativa tècnica exposada al públic i que aquesta proposició va ser oberta en data 20 de juny de 2005, sense que conste en l'expedient cap acord posterior, sembla evident que s'ha sobrepassat a l'excés, el termini de 40 dies previst per la LRAU en el seu article 47.8, per a adoptar l'acord pel Ple de l'Ajuntament d'aprovació i adjudicació del programa d'actuació integrada per al desenvolupament de la unitat d'execució número 2 de l'àmbit Vistamar (expedient PAII/435 d'urbanisme).  
Per la qual cosa és procedent declarar finalitzat el procediment sense adjudicació del citat programa d'actuació.   
Tercer. En mèrit de l'exposat, de conformitat amb les disposicions citades i altra normativa d'aplicació, procedeix elevar al Ple de l'Ajuntament, com a òrgan competent per a la resolució del citat expedient.   
En conseqüència, la corporació, de conformitat amb l'informe proposta del TAG d'Urbanisme i el dictamen de la Comissió Informativa d'Urbanisme i Medi Ambient, per unanimitat dels assistents, acorda:  
Primer. Estimar l'al·legació presentada per Amadeo Porres Paltor, en nom i representació de José María Palau Añó, amb NIF 18502177W, i domicili a l'efecte de notificacions a la plaça del Mercat, número 1, 4t-A, de Benicarló, en data 2 de juny de 2009 (registre d'entrada núm. 9163), i declarar finalitzat el procediment sense adjudicació, del programa d'actuació integrada per al desenvolupament de la unitat d'execució número 2 de l'àmbit Vistamar (expedient PAII/435 d'urbanisme), a causa del fet que la mercantil ACTURA, SL, va presentar una proposició juridicoeconòmica, en data 15 de juny de 2005, referent a l'alternativa tècnica exposada al públic, i que aquesta proposició va ser oberta en data 20 de juny de 2005, sense que conste en l'expedient cap acord posterior, semblant evident que s'ha sobrepassat a l'excés, el termini de 40 dies previst per la LRAU en el seu article 47.8, per a adoptar l'acord pel Ple de l'Ajuntament d'aprovació i adjudicació del programa d'actuació integrada per al desenvolupament de la unitat d'execució número 2 de l'àmbit Vistamar (expedient PAII/435 d'urbanisme).  
Segon. Publicar aquesta resolució en el Diari Oficial de la Comunitat Valenciana, en el Butlletí Oficial de la Província de Castelló i al tauler d'anuncis de l'Ajuntament de Benicarló, als efectes oportuns.  
Tercer. Comunicar aquest acord a la conselleria competent en matèria d'urbanisme, perquè en tinga coneixement i als efectes oportuns.  
Quart. Notificar la present resolució a l'interessat i a la mercantil BANCAJA HABITAT, SL, indicant-los que contra el present acte que posa fi a la via administrativa, poden interposar amb caràcter potestatiu un recurs de reposició en el termini d'un mes, comptador des de l'endemà de la recepció de la notificació del present acte, davant el mateix òrgan que l'ha dictat.  
Així mateix, cal indicar-los que poden interposar un recurs contenciós administratiu davant el jutjat contenciós administratiu amb seu a Castelló, en el termini de dos mesos, comptadors des de l'endemà de la recepció de la notificació del present acte, de conformitat amb el disposat en l'article 8 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que puga exercitar qualsevol altre recurs o acció que estime procedent.»  
Benicarló, 7 d'octubre de 2009.- El tinent d'alcalde delegat de l'Àrea d'Urbanisme: Antonio Cuenca Caballero.